Epilän Konepaja

Epilän Konepaja oli vuosina 1911–1967 toiminut suomalainen konepaja, joka valmisti muun muassa maatalouskoneita, myllylaitteita ja EKO-tuotemerkillä hissejä. Sen perustivat Otto Thuneberg, Sixtus Syrjänen ja K. E. Salmi. Punainen Pispala; 1900-luku, Epilän Epilän teollisuuskeskus ja ammattiosastot Yhtiön tehdas sijaitsi Tampereen Epilänharjun kaupunginosassa.Erkki Härö : Suomalaisia höyrykoneenvalmistajia  Täydentäviä yhtiötietoja. Epilän Konepaja Osakeyhtiö (vanha), Pörssitieto G. Kock

Epilän konepajan valmistusohjelmaan kuului tavara- ja henkilöhissejä, maanviljelys-, saha- ja turveteollisuuskoneita. Aluksi konepaja valmisti myös nahka- ja myllyteollisuuskoneita. Hissien ja hissikoneistojen valmistus aloitettiin 1935. Konepaja sijaitsi Oy Sahanterän ja Epilän Nahkatehdas Oy:n vieressä. Työntekijöitä oli 85 vuonna 1940, 60 vuonna 1948 ja 70 vuonna 1961. Toimitusjohtajana oli 1911-1949 Kalle Emil Salmi (1869–1949) ja sen jälkeen hänen leskensä Amanda Salmi. Salmi oli yhtiön suurin osakkeenomistaja, muita osakkaita olivat Otto Thuneberg 46 prosentilla ja Sixtus Syrjänen 8 prosentilla. 1940-luvulla merkittäväksi omistajaksi tuli Hugo Sandbackan Epilän Nahkatehdas Oy ja 1950-luvulla konepajan omistivat Epilän Nahkatehdas Oy ja Hugo Sandbackan lapset Hans, Lars sekä Brita Hedberg.

Kone Oy osti Epilän konepajan 1962. Konepajan tuotanto päättyi 1967 ja Epilän Konepaja Oy fuusioitiin emoyhtiöönsä Kone Oy:hyn 1968. Konepajan rakennukset on purettu ja niiden paikalla on nykyisin rivitaloja.

 Lähteet 

 Aiheesta muualla 
 Epilän Konepajan pienpainatteita Digi- Kansalliskirjastossa
 Epilän Konepaja EKO (s/n E 625) elevator hoist (Youtube video)
 Epic 1960 Epilän konepaja (Eko) traction lift / elevator in Kaleva, Tampere (Youtube video)

Luokka:Epilänharju
Luokka:Hissien valmistajat
Luokka:Entiset suomalaiset teollisuusyritykset